Irekia Eusko Jaurlaritza - Gobierno Vasco :: «Osakidetzak egoki tratatzen ditu Hepatitis C-dun gaixoak, unean-unean eskura dauden botika hoberenekin, eta gai izango gara era mailakatuan paziente guztiak tratatzeko»\n«Osakidetzak egoki tratatzen ditu Hepatitis C-…\n\n«Osakidetzak egoki tratatzen ditu Hepatitis C-dun gaixoak, unean-unean eskura dauden botika hoberenekin, eta gai izango gara era mailakatuan paziente guztiak tratatzeko» Iturria: Irekia\n\nGaur goizean, Osakidetzak Gasteizen duen egoitza nagusian, Osasuneko sailburua, Jon Darpón, Osakidetzako Osasun Laguntzako zuzendaria, Antonio Arraiza doktorea, eta Hepatitis C-aren aurkako Euskadiko estrategiaren koordinatzailea, Daniel Zulaica doktorea, hedabideen aurrean agertu dira Euskadiko Hepatitis C-dun gaixoen egoera datuekin argitzeko.\nAdierazi dutenez, Osakidetzak 1990 urtetik ezagutzen eta tratatzen du Hepatitis C gaixotasuna, baina tratamendu berri eraginkorragoen agerpena eta horiek paziente ugariri aplikatzeko aukera «erronka dira osasun-sistemarentzat. Erronka, antolatzeko moldeari eta ekitateari dagokienez, bai eta ekonomiaren aldetik ere, bereziki, mugagabeak ez diren aurrekontu publikoekin finantzatu behar direnez».\nNolanahi ere –gaineratu du–, albiste bikaina dugu hau: hain zuzen, tratamendu eraginkorragoa dugula gaixotasun larri bat tratatzeko eta horrek hainbaten osasuna hobetuko duela. Argi dago, baina, zer ez den gaur egun Hepatitis C-a Euskadin: ez da arazo politiko bat, nahiz eta egon, badagoen gaixotasuna modu interesatuan erabili nahi duenik.»\nIragarri duenez, Osakidetzak Hepatitis C-ari heltzen jarraituko dio, osasun-arloko ikuspuntu batetik heltzen ere, osasun-arazo gisa, zorrotz, arduratsu, ekitatez eta ondo antolatuta, gaixotutako pertsonen alde lanean, aldi berean, osasun-sistema publikoa erabiltzen duten eta beste gaixotasunen eraginpean dauden gainerako pertsona guztiak zaintzen dituela.\nZentzu horretan, mezu argia helarazi nahi izan dio euskal gizarteari: Osakidetzak egoki artatzen eta tratatzen ditu Hepatitis C-dun gaixoak, unean-unean eskura dauden botika hoberenekin.\nEra berean, honako hau baieztatu du: «Bistan da ez Osakidetzak, ez beste inongo osasun-sistemarik ere, ezin dituela tratatu 2500 pertsona aldi berean, ez eta denbora-tarte labur batean ere». Eta ziurtatu du «bai Osakidetza bai sendagileak ondo ari direla jokatzen: arduraz, zorrotz eta eraginkorki. Era mailakatuan eta gaixo larrienak lehenetsiz –hala egin behar da-eta ezinbestean– sendagileekin adostutako protokolo klinikoei jarraiki. Ezin ditugu denak aldi berean tratatu, edo denak lehenengo egunean tratatu. Gainera, ikuspuntu klinikotik, ez da nahitaezkoa ere».\nOrobat gogorarazi du Eusko Jaurlaritza, Osasun Sailaren bidez, hasieratik agertu zela osasun-sisteman Plan Estrategiko bat edukitzearen alde. Hala ere, honako hau gogorarazi du, halaber: Estatuko planaren irizpide klinikoak aplikatzen ari diren arren gaixotasunari heltzeko, gaur egun, Osasun Ministerioak ez die oraindik erantzun autonomia-erkidegoei eskatu zizkien Planaren alegazioei. «Ez du ezagutzera eman proiektu honek behar duen memoria ekonomikoa ere ez, berau prestatzeko konpromisoa hartu bazuen ere. Are gehiago, Ministerioak Ogasuneko eta Herri-administrazioetako sailburuekin eztabaidatutako finantzazio plan berezi bat iragarri zuen eta gaur egun, hari buruzko informaziorik gabe jarraitzen dugu».\nHala ere, gogorarazi dute Euskadin gaixotasunari heltzeko estrategia berezkoa, irizpide klinikoetan oinarritua, sustatu dela, Osasuneko sailburuaren otsailaren 23ko Aginduari esker. «Gure estrategia hau da: Hepatitis C-dun gaixoen beharrei arduraz erantzutea, eta horretarako sistema antolatzea eta finantzatzea. Zeren eta Euskadin tratamendu horiek ez dira soilik ematen. Gainera, Eusko Jaurlaritzaren aurrekontuekin ordaintzen dira, betiere, Euskadiko osasun-sistema publikoaren jasangarritasuna bermatzen».\nIldo horretatik, adierazi du Osakidetza gai izango dela pazienteak denbora motzagoan tratatzeko, fibrosi-maila altuagoa eta arazo-arrisku handiagoa duten pazienteak lehenetsiz: «Paziente guztiak era mailakatuan tratatzea da gure konpromisoa.»\n2014ko ekainetik aurtengo maiatzerarte, Osakidetzak 757 paziente tratatu ditu medikamentu berriekin, guztira 20 milioi euroko gastuaz.\nOHARRA: Osakidetzako Osasun Laguntzako zuzendariak, Antonio Arraiza doktoreak, eta Hepatitis C-aren aurkako Euskadiko estrategiaren koordinatzaileak, Daniel Zulaica doktoreak, prentsaurrekoan emandako informazio zehaztua erantsi da.\nGasteiz, 2015eko maiatzaren 14\nintervencion_darpon_hepatit... behera kargatu (40 MB)\ndarpon_aukera_ona_eu.mp3 behera kargatu (200 KB)\ndarpon_hepatitis_eu.mp3 behera kargatu (400 KB)\ndarpon_aukera_ona_eu.mp4 2 MB\ndarpon_hepatitis_eu.mp4 5 MB\nRUEDA_PRENSA_HCC_14_MAYO_20... 300 KB (application/pdf)\nDaniel Zulaica, Hepatitis C-aren aurkako Euskadiko estrategiaren koordinatzailea\nDarpónek baieztatu du Osakidetzak C motako hepatitisaren botika berria sartuko duela, eskuragarri dagoenean


UEMAren Euskaraldiko proposamena - Guaixe.eus\nUEMAren Euskaraldiko proposamena\nGuaixe Sakanako Astekaria 2018-02-24 11:26 Gizartea Arbizu Etxarri Aranatz\nArbizuko herriak eman du izena Euskaraldian. | Ikusi handiago | Argazki originala\nUdalerri Euskaldunen Mankomunitateak (UEMA) Euskaraldian parte hartzeko proposamena aurkeztu du. 11 egun euskaraz egiteko ekimenean tamaina, lurralde eta egoera soziolinguistiko desberdinetako herriak ari dira. Horietako batzuk izanen dira UEMAn elkartzen diren herriak, zeinetan herritarren % 70k baino gehiagok dakien euskaraz. Mankomunitate horretako kide dira Arbizu eta Etxarri Aranatz.\nUEMAk "Hamaika egun baino hamaika aldiz gehiago!" proposamena aurkeztu du herri euskaldunetan Euskaraldia martxan jarri eta ekimen osagarriak gehitzeko.Euskaraldiak proposatzen duen 11 egunetako ariketa sozialaz aparte, herri euskaldunetan hamaika arlotan euskararen erabilera handitzeko proposamen praktikoak jaso ditu. UEMAko arduradunek azaldu dutenez, euskararen erabilera ohikoa den herrietan ere, badaude euskara gutxiago erabiltzen diren esparru eta funtzioak. Eta Euskaraldian horietan eragin nahi dute.\nHonako 11 arloak lantzea proposatzen da UEMAren txostnean: hedabideak; Internet, sare sozialak, telefonoa,…; lantokia edo ikastetxea, aisialdia; kalea, parkea, plaza, frontoia,…; zerbitzuak: merkataritza, ostalaritza eta gainerakoak; hornitzaileak: fakturak, jakinarazpenak,…; zerbitzu publikoak; etxeko hizkuntza; kultura: liburuak, musika, zinema, antzerkia,… eta ezina ekinez egina: zenbait bidelagun.\nHausnarketarako galderak eta ekimen proposamenak jasotzen dira UEMAk ondutako txostenean. Hura eskuratu nahi duena www.uema.eus web orria du.\nHerrien egoerara moldatuta\nEuskal Herri osoan batera egingo da Euskaraldia. Egoera soziolinguistiko desberdineko herrietan jarriko da martxan, beraz, 11 egun euskaraz ariketa soziala. Herriz herri antolatzeak eta tokian tokiko batzordeek protagonismoa izateak aukera ezin-hobea eskaintzen du, oinarri berdinetik abiatuta, nork bere egoerara egokitutako ariketa egiteko. Ildo horretan, UEMAk egindako proposamena interesgarria da eta proposamen berriak sortu eta zabaldu daitezen abiapuntu egokia da.


KADETE ESPAINIAKO TXAPELKETAK J2: Bakarrik Fundacion 5+11 minik gabe atera da\nKadete Euskal Liga 2019/05/21 ARGAZKIA: La Alqueria\nBigarren jardunaldia Kadete Mailako Espainiako Txapelketetan eta, sei partidetan, bakarrik garaipen bat, Fundación 5+11k lortutakoa. Asteartean, multzo faseko azken jardunaldian.\nBigarren porrota talde bizkaitarrarentzat, atsedenaldian erabakitako partidan. Kataluniako taldeak hasiera bikaina izan du (2-11) eta Mikelo Retolazaren nesken erreakzio ona (10-13). Berdintasun minutuak, behin betiko kolpea baino lehen: 0-16ko partziala (17-40) eta 0-9koa lehen zatia bukatzeko (19-49). Bihar, multzo faseko azken jardunaldian, Gernika KESB taldeak irabazi behar du final zortzirenetan izateko.\nBigarren jardunaldia eta bigarren porrot argia Ointxe Araskirentzat. Okafor eta Gassamaren botere fisikoa klabe izan da lehen laurdenetik (14-29) eta Alex Susoren neskek ez dituzte garaipen aukerarik izan. Ointxe Araskiko taldeak kanporaketetako faserako pasea bilatuko dute asteartean, Aranguren Mutilbasketen aurkako neurketan.\nDonostiarrak atzetik joan dira lehen minututan, baina partidaren lidergoa hartu dute defentsari esker. Atsedenaldian, 29-31ko emaitza. Baina hirugarren laurdenean, Picken Claret neurketaz jabetu da eta galdutako baloiak ondorioak izan ditu Easo.\nMultzoko faborito handiak ez dio aukerarik eman Donostiako taldeari. Oscar Sotomayor-ren mutilek ia agur esan diote (mirari handia salbu) Espainiako Txapelketari, bere aurkaria hobeagoa izan den partidaren ondoren. Hasierako 5-3tik 8-29ra pasatu da eta lehen laurdena amaitu da 12-36ko emaitzarekin. Gipuzkoarrek lanean jarraitu dute, baina Zaragozako taldearen nagusitasuna dudagabea izan da.\nBigarren jardunaldian, talde bilbotarrak agur esan behar izan dio Huelbari. Neurketa klabean, Aitor Urizen mutilek galdu egin dute final zortzirenak jokatuko dituen EM Pielagos-en aurka. Lehen laurden parekatuaren ondoren (20-18), kantabriarrek 9-0eko partziala lortu dute (29-19). Hortik aurrera, multzoko liderra beti aurretik izan da. Bilbotarrek saiatu dute, 2 puntutara hurbildu dira (57-55), baina 8-0ekoak partidari epaia eman dio.\nDenboraldiko lehen porrotaren ondoren, Alberto Ausin-en taldeak erreakzio bikaina erakutsi du, Valladolid-i irabazita. Fundacion 5+11k oso ondo hasi du partida, baina Valladolid-ek gasteiztarren erritmoa jarraitzea lortu dute azken laurdenera arte (52-61). Azken 10 minututan, arabarrek erakustaldia eskaini dute: 13-32ko partziala txapelketako lehen garaipena lortzeko.\nEMAKUMEZKOEN 2.MAILA: Aranguren Mutilbasketek igoera berretsi du


Azken txanpan sartu da KARKARAren udako argazki lehiaketa - Aia orio - Karkara.eus\nAzken txanpan sartu da KARKARAren udako argazki lehiaketa\nKarkara 2020-09-08 16:07\nKARKARAk hainbat sari banatuko ditu parte-hartzaileen artean, hala nola epaimahaiaren saria, Karkara.eus-eko erabiltzaileen saria eta botoa ematen duten herritarren artean banatuko den saria. Parte hartzaileek irailaren 15era bitartean bidali ahal izango dituzte irudiak e-posta edo Whatsapp bidez.\nUrolako Komunikazio Taldeak, eta tartean KARKARAk, udako argazki lehiaketa antolatu du aurten lehen aldiz. Lehiaketan parte hartzen duten herritarrek sari bikainak lortu ahal izango dituzte; izan ere, epaimahaiaren saria, ikusleen saria eta bozketan parte hartzen duten herritarren artean zozkatuko den saria izango dira eskuragarri.\nKARKARAk izendatutako epaimahaiak irailaren 15aren ostean hartuko du erabakia; hau da, epaimahai horrek erabakiko du zein den aurtengo lehiaketako argazkirik onena. Ondoren zabalduko da herritarrek argazki onenaren aldeko boza emateko epea, webgune honetan garatuta dagoen lehiaketa sistemaren bidez.\nSari bikainak eskuratu ahal izango dira aurtengoan. Epaimahaiaren saria jasotzen duen argazkiaren egileak, esaterako, Zudugarai txakolin boteila kaxa eskuratuko du. Karkara.eus-eko erabiltzaileen boto gehien jasotzen dituen irudiaren egileak, berriz, Egiguren Argazki Estudioaren eskutik 50x70cmko argazki anpliazio bat irabaziko du. Eta botoa ematen duten herritar guztien artean zozkatuko da bi lagunentzako zaldi ibilaldia, Usurbilgo Lar Zaldiak Hipika Klubaren eskutik.\nUda sasoian ateratako argazkiak bilduko ditu KARKARAk webgune honetan, eta lehiaketaren fasea irailaren erditik aurrera jarriko du martxan. Horrenbestez, herritarrek irailaren 15era arte aurkeztu ahal izango dituzte irudiak, karkara@karkara.eus helbidera e-posta mezua bidalita edo Whatsapp bidez 688 88 94 29 telefono zenbakira idatzita. Parte-hartzaile bakoitzak, gehienez, hiru argazki aurkeztu ahal izango ditu lehiaketara.\nIrudiak Whatsappez bidaltzen dituztenek 'KAR' eta argazkiaren izenburua zehaztu beharko dituzte. Whatsapp edo e-posta mezuetan, berriz, argazkia non egina den azaldu eta hainbat datu pertsonal eman beharko dituzte herritarrek, hala nola izen-abizenak, helbidea, herria, adina, NA, e-posta helbidea eta telefono zenbakia.\nAiarrek eta oriotarrek bidali ahal izango dituzte argazkiak lehiaketara, eta koloretako nahiz zuri-beltzeko irudiak aurkeztu ahal izango dituzte. Argazkiek, baina, inon argitaratu gabekoak izan beharko dute.\nArgazkia guztiak Urolako Komunikazio Taldearen artxiboan gordeko dira, eta hedabide taldeak bere egiteko du jasotako lanak publikatzeko eskubidea. Hala, bidalitako lanen jabe den lehiaketako parte-hartzaileak lanak erabiltzen eta jendaurrean erreproduzitzen uzten dio Urolako Komunikazio Taldeari, egilearen izena adierazita.


Aste hontan, 3.eko ikasleek bigarren brebeta xuria pasa dute maiatzaren 11 eta 12an...\nOstegunez, ordu batez zientziak pasa dituzte goizean eta arratsaldean, bi orduko matematika azterketa.\nOstiralez, goizean bi orduz historia - geografia azterketa eta goiz / arratsaldez 4 orduz frantsesa....\nBestalde, IEPeko ikasleek ere, haien irakurle / idazkariaren laguntzarekin, serioski pasatu dute haien bigarren brebeta profesionala xuria !\nXantza on deneri ! Igande hontan den herri Urratsen, lasaitzen ahalko dira azterketa denboraldi hontan....\nB2 euskara azterketa 3.endako...\nMaiatzaren 9an, astearteko azken orduan, kolegioko 3.eko 60 ikasleek hasi dute B2 mailaren azterketako idatzizkoa pasatzen. Bigarren urtea da kolegioan antolatzen dela, baita ere gela elebidunetako 3.etan Akademiako Ikuskaritza eta euskararen erakunde Pulikoaren bitartez. EGA mailaren azpiko maila da B2 euskara maila.\nAzterketa honen bidez, euskararen gaitasuna neurtzen da : ulermena irakurriz eta entzunez (astearteko froga), adierazpena idatziz (asteartekoa ere) eta mintzatuz (heldu den astean ahozko 2 frogak).\nB2 maila lortuko dutenek Euskarare Erakunde Publikotik agiri bat eskuratuko dute heldu den 2017ko irailan.\n4. Oiartzunera joan dira...\nMaiatzaren 9an, asteartez, 4.eko ikasleak Oiartzungo Arditurriko Meategiak eta Luberri Ikasgune Geologikoa bisitatzera joan dira. Taldea bitan banatuz, erdia meategian zen bitartean beste erdia Ikasgune Geologikoa egon da eta ondoren trukatu dute.\nLuberriko Ikasgune Geologikoan Lurraren bilakaera aztertu eta batez ere Euskal Herrian topatutako aztarna geologikoak ikusteko aukera izan zuten indusketetan part hartutako zientzialarien azalpenekin.\nEguraldi eguzkitxoan elkar topatzeko parada izan zuten piknika baten inguruan...\nZientzi eguna bikaina eta aberatsa !\nSarako idazleen biltzarrean ginen...\nKolegioko 4.eko ikasleek, Laida Etcheverry-Pacheco eta Maitane Berraren eskutik, euskaran eremandako lana aurkeztu dute Saran iragan den apirilaren 18an, Idazleen Biltzarran.\nAurtengo gaia "Ametsa" zen, gai zabala eta erakargarria. Gure lana "ametsa" zer zen definituz abiatu dugu, gai honek idekitzen dituen bide ezberdinak aztertuz, aipatuz eta konparatuz.\nOndotik, poesia landu dugu, bertan aurkitzen ziren olerki ezberdinak landuz eta ezaugarriak zerrendatuz. ikasle bakoitzak nahi zuen ametsa nahi zuen olerkia modura interpretatzeko askatasun osoa zuen.\nEkoiztutako lanak bilduma liburuxka batean argitaratuak dira 5 eurotan.\nAitzineko artikulu batean erran bezala, aurten, 4.eko ikasleek "transmisoaren" gaia lantzen ari dira 3 gelek sorkuntza artistiko ezberdin bat ekoiztuz, aditu baten laguntzarekin (CLEA bat).\n4Bko ikasleek, Chimères taldeko Txomin Heguy-rekin lan egiteko parada izan dute 6 saioz transmisioren gai antzerki ttipi batzuen bidez antzeztuz.\nProiektua bururatu dute 6Bko ikasleen aitzinean aurkeztuz eta gai honen inguruan agertzen diren alderdi baikor eta ezezkorrak irakutsiz.\nAurkeztuak izan diren 5 antzerkitxoek, emozio desberdinak uztartzen zituzten, publikoarengan erreakzioak sustatuz.\nLan ederra ! Txalo !\nHerri Urrats maiatzaren 14ean.... Egitaraua\nTruk'arte bideoa Kanalduden !\nLartzabalen Truk'Arte eguna kari, bideogintza tailerran egindako muntaketa ikusteko, klikatu hemen.\nAurten ere, "Truk'Arte" proiektuaren kari, 3.eko ikasleak Larzabalera joan dira jona den apirilaren 10 eta 11an, Manex Erdozaintzi Etxarteko ikasleekin elkartzeko.\nEgun osoan ikasleak tailer desberdinetarik pasa dira, hala nola, grafismoa, bideogintza, jostegintza, marrazketa, bertsolaritza, dantza edota musika.\nTxalokatzekoa da ikasleek erakutsi duten kuriositatea eta interesa lanki horietaz hubrilduz, baita kanpoko eragileek izan duten pazientzia eta profesionaltasuna ere, eguna manera goxoan iragaiteko gisa.\nOndotik, ikasle guziek Ziburuko bidea hartu dute kostaldeko familietan gauaren iragaiteko. Biharamunean, ikasleek "Komet Sarearen" arrastoetatik ibiltzeko parada izan dute mendi ibilaldi bati esker. Itzuli honetan, Florentino Goicoechea edota Kattalin Aguirre goraipatuak izan dira Iñaki hitsoriako irakaslearengandik.\nHori dela eta, Aitor eta Agnès eskertzen ditugu bihotzetik, etxeko eltzekari goxo bat oparituz ikasle guziei zinez pizkorgarri !


Sexualitatearen Koloreak Gidari eta Aniztasunari buruzko tailerra. Eman izena! Sexualitatearen Koloreak Gidari eta Aniztasunari buruzko tailerra. Eman izena!\nAniztasuna zeharka barne-hartzea erronka bat izaten dirau. Horrela baieztatu dute Sexualitatearen Koloreak gida burutzeko elkarrizketatuak izan diren gazteak eta LGTBI+ kolektiboari lotutako eragileek.\nErronka identifikatuta, argi gelditzen zen proposamena: esfortzu handiago bat egin eta aipatutako helburuarentzat baliagarriak izango diren material berriak sortu.\nHelburu hau errealitate bilakatzeko lehen esfortzu bat Sexualitatearen Koloreak gida bera da. Hau hurrengo martxoaren 22an, asteazkena, arratsaldeko 17:00etan aurkeztuko da Euskalduna Jauregian.\nAurkezpena Gidaren oinarri teorikoak eta praktikoak azaltzeko tailer dinamiko bat izango da.\n16-30 urte bitarte badituzu eta Aniztasun sexuala oraindik ere zure gainditu beharreko ikasgaia bada, anima zaitez!\nNoiz:martxoaren 22an, asteazkena\nNon:Euskalduna Jauregiaren E Aretoan (Bilbo)\nIzena emateko azken eguna: martxoaren 20a\nIzena-emate formularioa: http://bit.ly/2l2Hri0


"Ikerlarien bizitza ez da bizigarria inorentzat" - Zarautz - Zarauzkohitza.eus\nAna Galarraga - Zientzia komunikatzailea\n"Ikerlarien bizitza ez da bizigarria inorentzat"\nAmaia Urbieta Arruti 2020-02-13 09:00\nEmakume eta Neska Zientzialarien Nazioarteko Eguna izan zen asteartean. Ana Galarraga (Zarautz, 1970) zientzia arloko komunikatzailea da, eta badu zeresanik gaiaren inguruan. Alde onik ikusten badie ere, zorrotz kritikatu ditu ustez berdintasunaren alde hartzen diren neurriak, eta agerian jarri ditu sistema zientifikoaren arrakalak.\nZein izan zen Emakume eta Neska Zientzialarien Nazioarteko Egunaren abiapuntua?\nBerri samarra da. Helburua da bistaratzea emakume zientzialariak eta haien egoera, presentzia areagotu dadin. Oso lotuta dago garapen eta ekonomia politikekin. Ikusi zuten emakumezkoak oso proportzio txikian zeudela, batez ere, teknologia eta ingeniaritza eremuetan. Kalkuluak egin eta ikusi zuten horrek ekonomiari kalte egiten ziola.\nInteres ekonomikoa du atzean, beraz?\nBai, Ameriketako Estatu Batuetan hasi ziren aurrena, eta gero Europara etorri zen. Badago interes hori, bai. Ikusi zuten etorkizunerako ez zela komenigarria desoreka hori. Hori, ordea, aprobetxatu daiteke beste diskurtso batzuk egiteko, eta guk beste era batera ikusten dugu kontua.\nAdibidez, eta hau datuetan oinarritutako iritzi pertsonala da, egia da ekonomiarentzat komenigarria dela emakumeek ere parte hartzea arlo maskulinizatu horietan, baina batez ere ona da gizartearentzat. Azken finean, zientzia eta teknologia egiten badituzte gizonezko zuri, maila ertain altukoek, ikuspegi patriarkalarekin, logikoa da gizartearen sektore asko baztertuta geratzea.\nZertan islatzen da hori egunerokoan?\nAdibidez, medikuntza gizonezkoen eskuetan utzi izan da beti. Hori garbi ikusten da botiken merkaturatzean. Pertsonekin egiten diren probak lau fasetan banatzen dira: lehenengoan ikusten da zenbateko segurtasuna daukan, toxikoa den edo ez, bigarrenean eraginkortasuna, hirugarrenean neurtzen da dosia eta hortik, merkaturatu egiten da. Fase horietan guztietan, emakumeen parte hartzea gizonezkoena baino askoz txikiagoa da. Albo ondorioengatik erretiratzen diren botiketan, ia guztiak dira emakumeengan espero gabeko albo kalteak eragin dituztelako. Zergatik? ez direlako emakumezkoetan probatu.\nAlbo ondorioengatik erretiratzen diren botiketan, ia guztiak dira emakumeengan espero gabeko albo kalteak eragin dituztelako.\nHau kasurik begibistakoena da, emakumeak populazioaren erdia garelako. Baina gauza bera gertatzen da zientziatik baztertuta dauden beste populazio talde askorekin ere.\nHortaz, Emakume Zientzialarien Egunean aldarrikatzen dena ez da emakumeek zientzian jarduteko ahalduntzea soilik.\nEmakume zientzialarien izenak ezagutzera ematea garrantzitsua da jendeak erreferenteak izateko, eta konturatzeko beraiek ere bide hori egin dezaketela. Baina hor ere hari mutur asko daude.\nZenbateraino da aproposa gizonen pareko arrakasta izan duten emakumeak eredutzat jartzea? Beraien arraka, bikaintasuna, Nobel sarien munda... ulertaraz dezake Olinpo horretan sartzen ez bazara, ez duzula balio.\nPrestigioaren legeak agintzen al du zientzian?\nBai, erabat. Herentziaz dator, sistema sortu zen XVII. eta XVIII. mendeetan, akademiak sortu ziren garaian. Sortu zuten familia oneko, gizonezko eta mendebaldarrek. Oinarri horien gainean egin da zientzia, hemen eta munduko beste lekuetan. Egitura horretan lekua izatea lortu duten emakumeak salbuespenak izan dira. Bikainak ez, jenioak ziren. Sistema horrek bultzatzen duelako jeniailtasuna eta hierarkia.\nBaina jenioa izateak esan nahi du azpian jende pila bat uzten duzula. Ikerketa, gainera, talde lana da. Adibidez, koronabirusari erantzuteko prozeduran garbi ikusten da hori: Txinan sortu da, baina mundu osoa dago horri emana eta nazioarteko talde pila bat elkarrekin lanean ari dira. Batzuk identifikatzeko zer eratako birusa den, besteak bere kode genetikoa deskodetzeko, tratamenduak sortzeko, prebentzio neurriak koordinatzeko, txertoa garatzeko... Beraz, jenialtasunaren parametro horrek gaur egun ez du balio.\nBaina emakume zientzialarien izenak hedatzearen alde ere egiten da lan.\nEmakumeei eredu bezala jartzea bakarrik Marie Curie eta horrelako emakume salbuespenezkoak, alde batetik ondo dago, ikustarazteko lehen ere izan zirela emakume zientzialariak, baina, bestetik, kontuz ibili behar dugu bultzatzen ari garenarekin. Guk ez dugu nahi, eta ez zaigu komeni horrelako espektatibarekin jokatzea. Bestela, sistemari arrazoia ematen ari gara eta iritsiko da momentu bat alboratuta geratuko garena.\nGuraize grafikoa izeneko infografia batek erakusten du zenbat emakume eta gizonek hasten duten karrera zientifikoa, eta zenbatek bukatzen duten. Abiapuntuan bien proportzioa elkarrengandik gertu dago, emakumezkoena pixka bat altuago. Adinean aurrera egin ahala, emakumeen proportzioa jaisten joaten da eta gizonena igotzen. Katedradun izatera iristen direnen artean, %80 gizonak dira eta %20 emakumeak. Bi generoak gurutzatzen diren puntua 30 urteren inguruan dago. Hain justu, familiarekin eta bizitza pertsonalarekin lana bateragarri egin behar izaten den adinean.\nEz zaigu komeni horrelako espektatibarekin jokatzea. Bestela, sistemari arrazoia ematen ari gara eta iritsiko da momentu bat alboratuta geratuko garena.\nZein da horren azalpena?\nGizarteak sakrifizioaren kultura saritu egiten du, baina sakrifizioa eremu desberdinetan eskatzen zaie emakumeei eta gizonei. Gizonen kasuan sakrifikatuak izan behar dute karrera zientifikoan, eta laborategian pasa dezakete egunean 8 ordu baino askoz gehiago. Horrek ekarriko du albo batera uztea beste ardura batzuk, baina barkatu egiten zaio eta saritu egiten da hor egotea. Kontrakoa gertatzen zaie, aldiz, emakumeei. Sartzen baditu zortzi ordu baino gehiago lanean, eta horrek ekartzen badu, eta ekartzen du, familia edo zaintza lanak alde batera uztea, hori zigortu egiten du. Sistema patriarkal horrek berak ekartzen du bazterketa.\nOso hierarkikoa da sistema, gainera, lidergo postuetarako emakumezkoak beti gelditzen dira atzean, eta gizonezkoek aurrera egiten dute. Egin zuten ikerketa bat ikusteko zientzia arloetan noiz iritsiko ginen berdintasunera, eta kalkulatzen zuten 100 urte baino gehiago beharko zirela horretarako.\nHori kalkulatu al daiteke?\nBai, proiekzioak egiten dituzu ikusita gaur egungo erritmoa nolakoa den.\nAzaldu berri dudana diskriminazio bertikala da, hierarkiaren bereizketa. Baina diskriminazio horizontala ere gertatzen da. Hori arlokakoa da, diziplina batzuetan emakumezkoen proportzioa asko igo delako (zaintzarekin eta osasunarekin lotutakoak) eta gizonezkoena, berriz, asko igo da informatikan. Orain gizonezkoak areagotzen eta emakumeak gutxitzen ari dira matematikan. Zergatik? Matematikariak behar direlako edozein enpresatan, datuak une honetan ekonomikoki oso baliagarriak direlako. Horregatik, matematikari izateak prestigioa irabazi du eta gizonezko gehiago hasi dira ikasten matematika. Prestigio eta soldata kontua da. Soldatak matematikan igo egin dira eta maskulinizatu egin da sektorea. Aldiz, desprestigiatzen eta soldatak jaisten ari dira feminizatzen ari diren arloetan.\nDesprestigiatzeak dakar sektorea feminizatzea, ala alderantziz?\nBiak aldi berean. Kausa efektua oso konplexua da. Unibertsitateek eta enpresa publikoek berdintasun neurriak hartzen dituzte, baina agerikoa da ez dutela funtzionatzen. Ikerketak egin izan dira aztertzeko non dagoen akatsa. Neurri asko hartzen dira, esaterako, uztartzeko familia bizitza eta lana, lidergo postuetara iristeko emakumeak, diskriminazio positiboa eta abar. Ohartu ziren lau parametro direlako eragiten dutenak: bizitza pertsonala, familiarra, soziala eta profesionala. Horietako bati mesede egiten diozunean, adibidez, familiarrari eta pertsonalari, jaisten da profesionala. Eta alderantziz. Oreka hori lortzea oso zaila da, eta horrek duen kostea izugarria da. Ez bakarrik emakumezkoetan, zer gertatzen da gizonekin? Gizonentzako bizigarriak dira ikertzaile bizitza horiek?\nNolakoa da ikertzailearen bizitza, bada?\nPresentismoa ekartzen du, eskatzen du beti hor egon beharra, kongresuetara joan beharra nazioartera dena alde batera utzita, parentesi bat irekita zure bizitzan. Berdin da zer ari den gertatzen, kanpora joan behar duzu, eta egin egin behar duzu, kultura hori dagoelako. Horrelakoa bilakatu dugu ikertzaileen bizitza. Gainera, oso emana da artikulu zientifikoen produkziora, eta horrek mafia oso bat dauka atzetik. Artikulu horien arabera jasoko duzu edo ez dirulaguntza, gero jarraitu ahal izateko zure proiektuarekin. Prekarietate absolutua daukazu, estres handiko lanak dira alderdi horretatik, behin ere ez dakizu lortuko duzun edo ez jarraitzeko dirulaguntza, eta diru hori argitaratu duzun artikulu kopuruaren menpe dago.\nPrekarietate handia dago, inoiz ez dakizulako lortuko ote duzun proiektuarekin jarraitzeko behar duzun dirulaguntza\nHorrek guztiak presio handia eragiten die, ez bakarrik emakumeei, gizonei ere bai. Azterketen arabera, ikertzaileen erdiak esaten du dauzkatela antsietate eta depresio arazoak. Emakumeek, pixka bat gehiago. %80k arazoak dauzka bizitza pertsonala eta familiarra bateratzeko lanarekin. Herenak, berriz, tratamendu bat jasotzen du. Orduan, ikusten da sistema bera ez dela osasuntsua, ez da bizigarria inorentzat.\nHorregatik, esaten denean emakumezkoetan bokazioa piztu behar dela, ikusita zenbat zailtasun jartzen dizkien sistemak aurrera egiteko, eta ikusita benetan zein den ikerlarien egoera... Nik uste dut lehenengo sistema bera eta arrakastaren definizioa konpondu behar direla. Argi izan behar dugu zer den lortu nahi duguna, non jartzen dugun espektatiba eta zerk inporta digun benetan. Helburuak ez du izan behar %50 emakumea izatea arlo guztietan. Emakume eta Neska Zientzialarien Nazioarteko Egunean nik hor jarriko nuke fokoa: sistema zientifikoak dituen arrakaletan. Genero arrakala oso ebidentea da, baina horren atzean dagoena oso konplexua da, aspalditik dator eta ez goaz bide onetik. Hori agerian jartzea da garrantzitsua.


Archivo Hist�rico Eclesi�stico de Bizkaia - Bizkaiko Elizaren Histori Artxiboa - Fondoak\nFondoen organigramaSailkapen koadroakSerie identifikatzeko Fitxategia\nArtxiboen Nazinoarteko Egunean2011-06-09\nAusartzen zara Icaroto gure maskotagaz jolastera? BEHAn, Bizkaiko 190 parrokiatako artxiboetako fondoak daude gordeta, eta agiriak 1900. urtea baino lehenagokoak dira. Artxibora iritsitako liburu zaharrenak Zeanuri-Ipi�aburuko Santiago parrokiako jatorrizko bataio-erregistroak jasotzen ditu, eta 1501. urtean hasten dira. Paperen artean, XIV. mendeko agiriak daude, eta 1346koa da pergamino zaharrena. Horrez gain, Elizbarrutiko Seminarioak, Elizbarrutiko Teologia eta Pastoral Ikastegiak, Gizonen Ekintza Katolikoak, Emakumeen Ekintza Katolikoak, ASCEAk, Zabalkunde Laikoak, Elizbarrutiko Laikoen Batzordeak, Gazteen Idazkaritzak, Caritasek eta zenbait kuria-erakundek eskatu diote aholkularitza Elizbarrutiko Artxiboen Zerbitzuari edo euren fondoak utzi dituzte BEHAn.\nParrokietako fondoak, kualitatiboki eta kuantitatiboki garrantzitsuenak, bai kontsultatu daitezke web katalogoan, oso-osorik. Gainera, fondoei buruzko informazio gehiago nahi izanez gero, bidali mezu elektroniko bat katalog@aheb-beha.orghelbidera, eta gainerako fondoen egoerari buruzko informazioa emango dizute, ikerlaria bazara zein produktorea bazara. Besteak beste, 1900. urtea baino lehenagoko agiriak dituzten Bizkaiko 190 parrokiatako artxiboenn fondoak daude BEHAn. Sakramentuen agirien artean, Zeanuri - Ipi�aburuko Santiago parrokiako bataiatuen erregistro originalen liburua da zaharrena, 1501ean hasten delako.\nAgiri-fondoak Besteak beste, 1900. urtea baino lehenagoko agiriak dituzten Bizkaiko 190 parrokiatako artxiboen fondoak daude BEHAn. Sakramentuen agirien artean, Zeanuri - Ipi�aburuko Santiago parrokiako bataiatuen erregistro originalen liburua da zaharrena, 1501ean hasten delako. "Askotariko paperen" artean, parrokietako agiri garrantzitsu zaharrenak daude. Izan ere, 1334koa da pergamino zaharrena. Horrez gain, XII-XIII. mendeko pasarte liturgiko-musikalak ere badaude, eta, BEHAko gainerako agiriak bezala, ISAD (G) arauaren arabera katalogatu dira dagoeneko. Orain, BEHAko "askotariko paperak" berrikusten, katalogatzen eta sailkatzen ari gara. Azaltzeko fase honetan agertu diren serie berriak identifikatzean, sailkatzeko esparru - taula osatu ahal izango da parrokietako fondo guztietarako, eta, era berean, abiapuntua izango da gaur egunera arte iraun duten serieak aztertzeko eta parrokietako gaur egungo kudeaketarekin bat datozen beste serie batzuk sortzeko edo serie horiei izen berria emateko.\nParrokietako artxiboetako agiri-moten artean, sakramentuak erregistratzeko liburuek oso datu interesgarriak eskaintzen dituzte biztanleei eta euren ohiturei buruz. Sakramentuei buruzkoak ez diren agiriek (fabrika-liburuak, kontuak, kabildoak, kofradiak�), ordea, oinarrizko ikergaiak eskaintzen dituzte; esate baterako, parrokiaren fiskalitatea, ondasun higigarrien eta higiezinen artapena eta zainketa, herritarren erlijiotasuna, elizako erakundeek gizartean izan duten eragina hiribilduak, hiriak eta elizateak garatzeko orduan, jakitunen jarduera�, bai eta eragin geoparrokialeko arloen historia ekonomiko, artistiko eta soziokulturalari buruzko datuak ere. Parrokietako fondoak ez ezik, Elizbarrutiko beste erakunde, sail� autonomiadun batzuetako fondoak ere badaude BEHAn bertan. Elizbarrutiko Seminarioak, Elizbarrutiko Teologia eta Pastoral Institutuak, Gizonen Ekintza Katolikoak, Emakumeen Ekintza Katolikoak, ASCEAk, Sekularren Apostolutzak, Elizbarrutiko Laikoen Kontseiluak, Gazteen Idazkaritzak, C�ritasek eta zenbait ordezkaritza kurialek aholkularitza eskatu diote Elizbarrutiko Agiritegien Zerbitzuari, edo bestela, fondoak bidali dituzte Bizkaiko Elizaren Histori Arkibura, identifikatu, balioetsi, eta azaldu ahal izateko. Instalazio horietan bertan gordetzen dira balio administratiborik eta berehalako erabilera pastoralik ez dutenez bulego, ordezkaritza edo parrokietan egon behar ez diren agiriak. Halakoetan, BEHA bera da Elizbarrutiko bitarteko artxiboa. Elizbarrutiko Agiritegien Zerbitzuak erabakitzen du zer zirkuitu egin behar duten, agirien bizitza teknikoa eta artxibogintzaren oinarrizko abiaburua, hau da, jatorriaren abiaburua kontuan hartuta. Era berean, artxibo horretan bertan gordetzen dira apaizen edo elizbarrutiko pertsona adierazgarrien artxibo pertsonalak, bai eta soinudun artxiboa bera ere. Soinudun artxibo hori ahozko iturrien egitasmoaren emaitza izan da. Lehenengo fasea BEHAk eta Labayru Ikastegiko Historia Sailak garatu zuten; eta gaur egun, ordea, Elizbarrutiko Teologia eta Pastoral Institutuak garatzen du. Funtsak (2013)\n218 funtxak; 34.488 err.2.281.336 sakramentuen agiritak (1501-1900 arte, barne)\n1.311.794 -- Ezkontzen jatorrizko erroldaketak (web orrialdean)\n1506 - 1900 323.987 -- Hildakoen jatorrizko erroldaketak (web orrialdean)\n645.555 Sakramentuetakoak ez diranak\n-- Nuestra Se�ora de la Esperanza (Bilbao), Clarisas (Gordexola) eta Santa Susana (Durango)\n-- Acci�n Cat�lica, FECAP, ASCEA, Euskalerriko Eskautak...\nListado en el Portal de Archivos de la UnescoMember of ICA Icaro Historiaren Ezaguera Aurreraturako Zentroa Industria, Merkataritza eta Turismo Ministerioak be finantzatu izan dau, Ikerketa Zientifiko, Garapen eta Barrikuntza Teknologikorako 2008-2011 Egitasmo Nazionalaren barruan. Txostenaren zenb.: TSI-070300-2008-179SIGA-AKIS (Sistema Inet de Gesti�n de Archivos / Artxiboen Kudeaketarako Inet Sistema) patrocinado por:\nLarrauri kalea, 1 A, 5. solairua48160 DERIOBizkaiaTel.: 944062490Faxa: 944062491


Leintz Bailarako Ekiola kooperatibak eguzki-parke fotovoltaiko bat instalatuko du Arrasaten - EVE\nInicio - Jardunaldiak eta albisteak - Albisteak - Leintz Bailarako Ekiola kooperatibak eguzki-parke fotovoltaiko bat instalatuko du Arrasaten\nIñigo Ansola Energiaren Euskal Erakundeko zuzendari nagusiak eta Amagoia Barandiaran Ekiola kooperatibako zuzendariak Ekiola Leintz Bailara ekimena aurkeztu dute gaur. Arrasateko, Aretxabaletako, Eskoriatzako eta Leintz-Gatzagako alkateek ekitaldian parte hartu dute, 0 kilometroko energia berriztagarria sortuko duen proiektu kooperatiboarekiko konpromisoa erakusteko. José Ignacio Asensio Gipuzkoako Ingurumen eta Obra Hidraulikoetako foru-diputatua ere bertaratu da ekitaldira, baita Aritz Otxandiano Fagor taldeko ordezkaria, Idurre Albizu Garaia Poloko ordezkaria eta Elena Herrarte Debagoiena 2030 sareko koordinatzailea ere.\nEkiola bezalako kooperatiba sortzea guztiz bat dator herrialdeko balioekin eta egitura ekonomikoarekin, eta, horrez gain, tamaina handiagoko proiektuak eratzea ere ahalbidetzen du, herritar kopuru handi bat tartean sartzeko modukoak. Iñigo Ansola EEEko zuzendari nagusiak adierazi du oso pozgarria dela Leintz Bailarako Ekiola laster errealitate bat izateko behar diren pausoak ematen ikustea: "formula horri esker, dimentsio esanguratsuko energia-azpiegiturak sortzeko aukera izango da (MW 1etik 5 MW-ra bitarteko potentziako eguzki-parkeak), hurbileko energia sortuko dutenak (0 kilometroa)".


Otsailaren 4ko Udalbatzaren laburpena - Azpeitiko Udala\nUDALBATZA OSOAK 2020KO OTSAILAREN 4AN HARTUTAKO ERABAKIEN LABURPENA.\nAzpeitian, 2020ko otsailaren 4an, Udaletxeko bilkura-areto nagusian elkartu da Udalbatza Osoa lehenengo deialdian eta ohizkan bilkuran, aztergai-zerrendako gaiak eztabaidatu eta erabakitzeko. Nagore Alkorta Elorza alkatea buru dela, eta Udalbatza Osoa osatzen duten zinegotzi denak bertan direla.\n1.- 2020ko urtarrilaren 14an egindako bilkuraren akta onartu da.\n2.- Azpeitiko Udalaren eta bere erakunde autonomiadunen eta Azpeitia Berritzen S.A.ren langileei ezarri beharreko ordainsarien igoera onartu da.\n3.- Euskal Autonomia Erkidegoaren eta udalaren arteko lankidetzarako administrazio hitzarmena onartu da, droga toxikoak, sorgorgarriak eta substantzia psikotropikoak legez kanpo edukitzearekin eta bide publikoan kontsumitzearekin lotutako arau-haustea administratiboei buruzkoa.\n4.- Aranzadi Zientzia Elkarteari dirulaguntza zuzena onartu da “Giza eskubideen urraketak Azpeitian eta azpeitiarren aurka, ikerketa eta zabalpena” egitasmoa modu gaurkotu eta diziplina anitzeko batean bultzatzeko.\n5.- Alkatetzak 2019ko azaroan emandako ebazpenen berri eman da.\n6.- San Martin egoitzako langileak proposatutako mozioa onartu da.\n7.- Ez dago galdera edota erregurik.\nAzpeitia, 2020ko otsailaren 27a


Getariako EAJk lehen sektorea, arrantza, txakolindegiak, ostalaritza, merkataritza eta zerbitzuak babesteko neurri berri andana proposatu dio Udal Gobernuari - Gipuzko Buru Batzarra\nGure ardura da getariarrei eta bertako ehun ekonomikoari laguntzea, horretarako beharrezkoa da gainontzeko erakundeekin koordinazio zuzena eta leiala egitea, bakoitzak bere ardura eta konpetentziekin. Osagarri izan nahi dugu, eta herritarrei beste erakundeek bideratu dituzten laguntzen osagarri diren neurriak eskaini.\nDeseskalatzearen lehen fasean murgilduta, saltoki eta taberna ireki dituzte neurri berezien artean. Hauez gain, beste sektoreak ere martxan ezartzen joango dira pixkanaka fase ezberdinek aurrera egin eta baldintzak malgutzen joan ahala. “Fase guztiotan ere Udalak laguntza eskaini behar die enpresari txiki eta autonomoei, hartutako neurriak azaldu, asesoratu eta baliabideekin lagundu”. Ekonomia gogor kolpatuko du krisi honek eta Udaletik hau suspertzen lagundu behar dugu.\n“Gure ardura da getariarrei eta bertako ehun ekonomikoari laguntzea, horretarako beharrezkoa da gainontzeko erakundeekin koordinazio zuzena eta leiala egitea, bakoitzak bere ardura eta konpetentziekin. Osagarri izan nahi dugu, eta herritarrei beste erakundeek bideratu dituzten laguntzen osagarri diren neurriak eskaini” adierazi du udal talde jeltzaleak, hurrengo proposamena luzatuz:\nENPLEGU ETA EKONOMIAKO INPAKTUA\n“Koronabirusak eragingo dituen ondorioak oso gordinak izango dira Getarian aktibitate ekonomikoari eta lan-arloari begira. Horregatik, eskuduntza propio eta mankomunatuetan ekitea proposatzen dugu, legeak ezarritako neurrietan enpresa txiki, ertain eta autonomoei orain proposatzen ditugun neurriak aplikatuz”. Aurreikuspena da neurriok 150 enpresari laguntzea. Honakoak dira laguntzak sektoreka:\nKalte handien pairatuko duten sektorea izan da hau eta errekuperatzen gehien kostatuko zaiona.\nTerrazak ezartzeko lurzoru publikoa erabiltzeagatik tasarik ez kobratzea 2020ko ekitaldian.\nBarrualdea erabili ezin duten lokalei terrazen guena handitzeko edo trasladatzeko aukera ematea.\nTrakzio mekanikoko ibilgailu industrialen zergak %50eko hobariak izatea\nOHZan %50eko hobariak aplikatzea.\nZaborren tasetan %50 hobariak aplikatzea\nUr hornidura tasetan %50 hobariak aplikatzea\nHOTELAK, HOSTALAK, PENTSIOAK ETA NEKAZAL TURISMOAK\nZaborren tasetan %50 hobariak aplikatzea.\nUr hornidura tasetan %50 hobariak aplikatzea.\nZERBITZUAK (ile apaindegiak, drogeria, fisioterapia…)\nNEKAZAL USTIATEGIAK (Nekazaritza, abeltzaintza eta gaztandegiak)\nTrakzio mekanikoko ibilgailu industrialen zergak %50eko hobariak izatea.\nArrantza sektorea lagundu behar dugu\n“Getaria eta arrantza eskutik doaz. Gure identitate izatetik gainera, gure ekonomia-traktore garrantzitsu da. Erreferentzia berezia egin nahi diogu arratzaren sektoreari eta bertako arrantzaleei. Nahiz eta eskuduntza udaletik haratago joan, Udalak bidelagun izan behar duela uste dugu. Horregatik, udalaz gaindiko eragile eta erakundeekin bat eginik, bertako arraia kontsumitzeko eta kontsumoa bultzatzeko kanpainak bultzatzea proposatzen dugu.\nHau dena ELKANO arrantzale kofradiarekin elkarlanean eta bertatik iristen diren iniziatibak babesteko eta aurrera eramateko lankidetzarekin ” berretsi dute jeltzaleek.